ยืนยันเปิดประชุมรัฐสภาสมัยวิสามัญ 17 มีนาคมนี้ โดยไม่ต้องรอศาลรัฐธรรมนูญพิจารณาคำร้องนายไพบูลย์ นิติตะวัน
นายวิษณุ เครืองาม รองนายกรัฐมนตรี กล่าวว่า จะมีการประสานไปยังรัฐสภา เพื่อกำหนดวันเปิดสมัยประชุมสมัยวิสามัญแห่งรัฐสภา เพื่อพิจารณาแก้ไขเพิ่มเติมรัฐธรรมนูญ และร่าง พ.ร.บ ประชามติ โดยไม่ต้องรอศาลรัฐธรรมนูญวินิจฉัยคำร้องของนายไพบูลย์ นิติตะวัน ส.ส.พรรคพลังประชารัฐ และนายสมชาย แสวงการ สมาชิกวุฒิสภา ที่ขอให้วินิจฉัยอำนาจและหน้าที่ของรัฐสภาก่อน เบื้องต้นคาดว่าจะเป็นวันที่ 17 มีนาคม 2564 ส่วนจะเปิดกี่วันนั้นคาดว่า จะใช้เวลาวันถึงสองวันนี้หารือกับสภา เพราะหากรอศาลรัฐธรรมนูญวินิจฉัย อาจจะไม่ทันเวลา เนื่องจากรัฐสภายังจะต้องพิจารณาร่าง พ.ร.บ. ประชามติอีกสำหรับท่าทีของสมาชิกวุฒิสภา ต่อการพิจารณาในวาระ 3 ที่แสดงท่าทีจะคว่ำร่างดังกล่าว ผลกระทบต่อรัฐบาลหรือไม่ นายวิษณุ กล่าวว่า เป็นการแสดงท่าทีส่วนบุคคล ไม่ได้เป็นความผิดอะไรและส่วนตัวยังไม่เห็นว่าจะผลกระทบโดยตรงกับรัฐบาล แต่หากจะแก้ไขเป็นรายมาตราก็จะต้องไม่แก้ไขมาตราที่จะนำไปสู่การทำประชามติ เพื่อความรวดเร็ว โดยจะต้องตกลงกันก่อนว่าจะแก้ไขมาตราใด แล้วเสนอให้กับกฤษฎีกายกร่างใหม่